da da da da da da da da da da da da da da da da da da da da da da da da da da da da da da da da da da da da da da da da da da da da da da en da da ilo es da en da da de sv en da en en da de en da
Sådan tørrer du dine høreapparater - Se hvordan - Widex | Widex
Sådan holder du dit høreapparat fri for vand
Har du lige været ude i regnen med dine høreapparater på? Eller har du siddet i en varm og fugtig bus? Uanset om du bor i Singapore eller Danmark, har du sikkert prøvet en af delene ... eller begge. Én ting står dog helt fast: Dine høreapparater er ikke ligefrem vilde med fugt. Læs her, hvordan du tørrer dine høreapparater.
Oprettet 01 april 2019 Opdateret 16 May 2022
Elektroniske enheder, såsom høreapparater, har det ikke godt med hverken fugt eller vand. Det er ikke nogen overraskelse.
Men hvad er det ved vand, der er så skadeligt?
Faktisk er det ikke selve vandet, der skader det elektroniske apparat. Det er de mikroskopiske urenheder og ioner i vandet.
Hvis du er uheldig, danner ionerne i vandet en kæde, der skaber forbindelse mellem to kontaktpunkter i det elektroniske apparat. Når apparatet er tændt, vil ionkæden så lede elektriciteten et andet sted hen end det tiltænkte. Så kommer der til at mangle strøm. Og det er irriterende, ikke?
I teorien kan man tørre apparatet helt og få det til at fungere igen (forudsat, at det var ionerne, der forårsagede problemet). Men den fremgangsmåde kan vi ikke anbefale!
Metaldele er også en udfordring
etal er en naturlig del af kredsløbet i en elektronisk enhed. I høreapparater er metaldelene beskyttet af en coating, der skal forhindre vand i at forårsage korrosion. Men det er ikke altid nok. Det er det f.eks. ikke, hvis høreapparatet gentagne gange udsættes for fugt eller regn uden at blive tørret eller renset. Og det bør du ikke udsætte dit høreapparat for - ligesom du heller ikke ville udsætte din tablet eller dit ur for det.
For at holde høreapparaterne helt tørre skal du bruge en tørreboks
De fleste høreapparater er skabt til at modstå vand og fugt. Med en coating på metaldele og et godt design, der gør det svært for vandet at trænge ind, er høreapparater generelt godt beskyttede.
Men det betyder ikke, at du ikke bør gøre noget ekstra for at holde dem tørre. Jo bedre du vedligeholder og renser dine høreapparater, jo bedre fungerer de, og jo længere holder de.
Der er dog mange måder, du kan tørre dine høreapparater på. Tørrebokse og affugtere er nogle af de mest populære metoder.
Sådan bruger du en tørreboks til høreapparater
Tørrebokse er små, minder om et smykke- eller urskrin og bruger luft og varme til at tørre høreapparater med. De fås til alle høreapparater, både genopladelige og konventionelle, og er generelt nemme at bruge. Konventionelle høreapparater skal blot placeres i tørreboksen, hvorefter du skal lukke den og trykke på startknappen.
Tørreprocessen kan vare fra 45 minutter til 8 timer.
Tørrebokse til genopladelige høreapparater fungerer også som opladere
Det er meget praktisk, fordi du bare skal placere høreapparaterne i tørreboksen, så er de friske, tørre, fuldt opladede og klar til brug næste dag. Voila!
Skulle det ske, at du går ud i regnvejr med høreapparaterne på eller glemmer at tage dem af, før du tager et brusebad, er det en god idé at tørre dem med det samme. Nogle tørrebokse fås med UV-lys som en ekstra bonus. Lyset bruges til at rense høreapparaterne, samtidig med at du tørrer dem.
Ikke-elektroniske affugtere til dine høreapparater
Men nok om tørrebokse!
Der er selvfølgelig også andre måder at affugte høreapparater på, f.eks. ved hjælp af ikke-elektroniske tørremidler. Ikke-elektroniske tørremidler til høreapparater kan fås i form af pellets, discs eller poser. Og det er rigtig praktisk, når du ikke har en stikkontakt i nærheden og derfor ikke kan slutte din tørreboks til strømmen.
Tørremidler er nemme at anskaffe - både online og på dit lokale apotek.
En høreapparatpose kan beskytte høreapparatet mod regn og sved
Hvis du helt vil forhindre vand eller fugt i at trænge ind i høreapparaterne, kan du anskaffe dig en vandtæt høreapparatpose, f.eks. en Ear Gear pose, der også beskytter høreapparaterne mod bl.a. snavs. Det er en stor fordel, når du dyrker sport med høreapparaterne på og sveder meget.
Ønsker du flere oplysninger?
Klik her for at læse mere om vores tørreboks PerfectDry Lux.
Høreapparater Høretab Videnskab Streaming i høreapparater Tinnitus
Ved du hvor mange, der har et høretab på verdensplan?
Oprettet 24 August 2021 Opdateret 31 March 2022
Høretab er mere almindeligt, end hvad man lige skulle tro. O...
Fem årsager til, at dine høreapparater hyler, og hvad du kan gøre ved det
Oprettet 08 August 2019 Opdateret 31 March 2022
Høreapparater hyler sommetider. Det samme kan din telefon gø...
Høretab og demens: Hvad er sammenhængen?
Oprettet 02 July 2019 Opdateret 31 March 2022
Høretab og demens er begge naturlige konsekvenser af aldring...